b'\n_START_ARTICLE_\nGrancim\n_START_PARAGRAPH_\nGrancimi so serinske proteaze, ki jih sintetizirajo in izlo\xc4\x8dajo naravne celice ubijalke in citotoksi\xc4\x8dni limfociti T. V virusno oku\xc5\xbeenih in rakastih celicah inducirajo apoptozo in tako celice v kon\xc4\x8dni fazi uni\xc4\x8dijo._NEWLINE_Uveljavljena teorija o vstopu grancimov v tujo celico je ta, da perforini ustvariji pore v celi\xc4\x8dni membrani (plazmalemi), preko katerih lahko vstopajo grancimi. Novej\xc5\xa1e raziskave so pokazale, da se pri dolo\xc4\x8denih grancimih (GrA in GrB) v za\xc4\x8detni fazi prenese skozi plazmalemo kompleks treh proteinov (grancim, perforin in dolo\xc4\x8den pomo\xc5\xbeni protein) preko manoza-6-fosfat receptorja, nakar se v znotraj celice kompleks obda z membrano in tako tvori vezikel. \xc5\xa0ele nato perforin omogo\xc4\x8di prehod grancima v samo citoplazmo._NEWLINE_Grancimi aktivirajo kaspaze, klju\xc4\x8dne izvajalce apoptoze, \xc5\xa1e posebej kaspazo-3, ki razgrajuje DNK. GrB poleg tega deluje med drugim tudi protein Bid, ki inducira nastanek proteinov Bax in Bak. Le-ta tvorita pore v zunanji membrani mitohondrijev in tako omogo\xc4\x8dita prehod citokromov c, ki so pomembna komponenta pri aktivaciji kaspaz-9 ter proteinov Smac/Diablo in Omi/Htr2, ki delujeta kot antagonista inhibitorjev apoptoze (IAP).'